นายกรัฐมนตรี ขอประชาชนเข้าใจปัญหาภัยแล้ง ย้ำรัฐบาลมีแผนบริหารจัดการน้ำ พร้อมเตรียมหางบประมาณจ้างแรงงานในพื้นที่ สร้างรายได้ในช่วงภัยแล้ง
นายกรัฐมนตรี ขอประชาชนเข้าใจปัญหาภัยแล้ง ย้ำรัฐบาลมีแผนบริหารจัดการน้ำ พร้อมเตรียมหางบประมาณจ้างแรงงานในพื้นที่ สร้างรายได้ในช่วงภัยแล้งพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงการรับมือสถานการณ์ภัยแล้ง ขณะนี้ได้ตั้งศูนย์บัญชาการเฉพาะกิจแก้ไขปัญหาวิกฤติน้ำ เพื่อบูรณาการทำงานของสำนักทรัพยากรน้ำแห่งชาติและหน่วยงานอื่นๆ เพื่อวางแผนระยะยาว ในการเก็บน้ำการพร่องน้ำในพื้นที่ต่างๆ ซึ่งที่ผ่านมามีหลายโครงการที่ทยอยทำไปแล้ว ซึ่งถือว่าใช้งบประมาณเป็นจำนวนมาก โดยในบางพื้นที่ก็ไม่สามารถที่จะดำเนินการได้ ก็จะส่งผลให้ขาดแคลนน้ำ ดังนั้นจึงต้องมีการปรับเปลี่ยนการทำเกษตร เช่น การปลูกพืชพลังงาน เพื่อป้อนให้กับโรงไฟฟ้าชุมชนเป็นต้น เพื่อให้สอดคล้องกับปริมาณน้ำในพื้นที่และใช้พื้นที่ให้เกิดประโยชน์สูงสุด แต่ทั้งนี้การตั้งโรงไฟฟ้าชุมชนก็จะต้องเป็นระบบในการบริหารจัดการ ซึ่งเรื่องนี้ตนเองได้สั่งการไปแล้วนายกรัฐมนตรี กล่าวว่า แม้จะมีการบริหารจัดการน้ำ แต่ต้องยอมรับว่าในบางพื้นที่อาจจะไม่ทั่วถึง เพราะต้องดูที่ต้นทุนน้ำด้วย ดังนั้นจึงต้องมีการแก้ปัญหาด้วยวิธีการอื่น เช่น การขุดลอกคูคลอง การขุดบ่อ ซึ่งในขณะนี้ให้ไปหาวิธีการขุดดินแลกบ่อ ซึ่งตามกฎหมายสามารถทำได้ แต่สิ่งสำคัญคือ ประชาชนจะต้องให้ความร่วมมือกับรัฐบาลในการแก้ไขปัญหาที่เกิดขึ้น พร้อมกันนี้เตรียมการผ่านงบประมาณในการจ้างงานในพื้นที่ เพื่อให้ทุกตำบลทุกหมูบ้านเกิดการจ้างงาน สร้างรายได้ เช่น การสร้างถนนคอนกรีต ถนนยาง